El grup pot haver comès altres infraccions penals, com la inducció a l’abandó de domicili, infraccions contra la salut pública, actes vandàlics i crebantaments d’ordres judicials.

50 furts de més / La Policia continua investigant més d’una cinquantena de furts de mercaderia, inclòs el que va succeir a la part alta d’Escaldes-Engordany el passat 19 de desembre, en què els autors van agredir al gerent d’un dels establiments. De fet, els agents tenen suficients elements per creure que aquest furt amb agressió i d’altres han estat comesos per la mateixa banda.

Un dels detinguts també iniciava a menors d’entre 14 i 17 anys en la realització de furts de mercaderia en els establiments comercials. El botí d’aquestes sostraccions era, sobretot, roba de marca i aparells tecnològics, que posteriorment venien en botigues de segona mà o directament per internet. A més, alguns dels menors acompanyaven els detinguts a perpetrar furts amb força durant la nit, buscant, sobretot, diners en efectiu.

La investigació es va iniciar el 19 de desembre passat, quan es van cometre diversos furts simultanis a set establiments de la part alta d’Escaldes-Engordany (al carrer d’Engordany i voltants), i es va tancar dimecres i ahir amb la detenció de dos nois de 17 anys com a presumptes autors dels fets. Tant els detinguts com els altres menors identificats són residents.

L’Àrea de Policia Judicial i Investigació Criminal ha desmantellat la banda juvenil dedicada a cometre delictes contra el patrimoni. En total, se li imputen 28 furts amb força a diferents establiments comercials del país. A més, la Policia investiga més d’una cinquantena de furts de mercaderia presumptament comesos per la mateixa banda.

Dos nois de 17 anys detinguts i una dotzena d’adolescents identificats és el balanç provisional de l’operació policial Els Pastorets, mitjançant la qual s’ha desarticulat el grup que ha comès els furts amb força dels últims mesos. La Policia, però, continua amb la investigació i no descarta més detencions.

Per EL PERIÒDIC

×

Atenció: com la majoria de webs, utilitzem cookies (galetes), tant pròpies com de tercers, per a recopilar informació estadística de la vostra navegació i oferir-vos un servei personalitzat. Si continueu navegant, considerem que n'accepteu l'ús. Més informació